जनाक्रोश सभा में भाग लेने के लिए जनसंपर्क
अजमेर| केरलमें मार्क्सवादी कम्युनिस्ट पार्टी के शासन में मार्क्सवादियों द्वारा राष्ट्रभक्तों पर किए जा रहे अत्याचार और निर्मम हत्याओं के विरोध में जनाधिकार बचाओ मंच अजयमेरू महानगर की ओर से 3 मार्च को शाम 5 बजे आयोजित होने वाली जनाक्रोश सभा प्रदर्शन में भाग लेने का आग्रह करने के लिए विश्व हिंदू परिषद ने जनसंपर्क किया। महानगर मंत्री लेखराज सिंह ने बताया कि महानगर के आठों प्रखंडों में सघन जनसंपर्क पत्रक वितरित किए गए। संपर्क करने वालों में विहिप अध्यक्ष सरदारमल जैन, विभाग मंत्री शशि प्रकाश इंदौरिया, संयोजक बजरंगदल पं. किशन शर्मा, पं. किशन शर्मा, प्रांत सह संयोजिका अलका गौड़, सुरेंद्र सिंह सिसोदिया, कैलाश सिंह भाटी, भीम दत्त शुक्ला, सत्य नारायण भंसाली, देवेंद्र जादम रविंद्र नाथ योगी सहित कई सदस्य उपस्थित रहे।
hin_Deva hin_Deva